แฟนมีอาการท้องอืด แน่นท้องตลอดเวลาแล้วจะเรอบ่อยมาก ไปหาและได้ส่องกล้อง บอกว่าเป็นกระเพาะอักเสบและมีพยาธิด้วย ให้ยามิราสิดและยาถ่ายพยาธิมาทาน อาการก็ดีขึ้นแต่เวลาทานอาหารเสร็จก็จะมีอาการนิดหน่อย แต่ทำไมไม่ได้นัดดูอาการต่อคะ ตอนส่องกล้องไม่ได้บอกว่ามีเชื้อ เอชไพโลไรนะคะแล้วกระเพาะอักเสบจะหายหรือเปล่าคะ
สวัสดีครับ อาการกระเพาะอักเสบนั้นเป็นอาการที่เยื่อบุบริเวณผิวด้านในกระเพาะบวมแดง ซึ่งอาจเกิดจากปัจจัยเสี่ยงหลายชนิด อาทิเช่น การรับประทานมื้ออาหารไม่ตรงเวลา ความเครียด บริโภคน้ำอัดลม หรือ เหล้า เป็นต้นครับ ถ้าเบื้องต้น ผลการตรวจด้วยการส่องกล้อง ไม่พบเชื้อ เอชไพโลไร ก็แสดงว่าการอักเสบยังไม่ได้ก่อให้เกิดแผลในกระเพาะอาหาร (ซึ่งเชื้อตัวนี้เป็นสาเหตุสำคัญ) ดังนั้น หากรับประทานยามิราซิด และ รับประทานอาหารให้ตรงเวลา (และหลีกเลี่ยงชา กาแฟ น้ำอัดลม และ เหล้า) อาการกระเพาะอักเสบก็มักจะดีขึ้น และหายได้ในเวลาราว 1 สัปดาห์ครับ ส่วนเรื่องที่พบพยาธิด้วย ถ้ามีการใช้ยาถ่ายพยาธิแล้ว ก็คงไม่มีปัญหาครับ เพราะเมื่อพยาธิตายด้วยฤทธิ์ยาไปแล้ว ก็จะถูกขับถ่ายออกไป และไม่มีเชื้อพยาธิหลงเหลืออีกส่วนเรื่องที่แพทย์ไม่ได้นัดต่อ อาจเป็นเพราะไม่ได้พบแผลในกระเพาะตามที่กล่าวมา และเป็นอาการที่น่าจะหายเองได้ จึงอาจจะไม่ได้นัดเอาไว้ แต่ถ้าหากอาการไม่ดีขึ้น หลังรับประทานยาครบแล้ว ก็สามารถไปพบแพทย์ผู้รักษาเพิ่มเติมได้ครับ